Paterna acull un cicle de concerts de jazz durant el mes de juliol
10/07/2018

# Paterna acull un cicle de concerts de jazz durant el mes de juliol

[![Paterna acull un cicle de concerts de jazz durant el mes de juliol](/images/noticias/2018/07/not-jazz-gr.jpg)](/images/noticias/2018/07/not-jazz-gr.jpg)

10.07.2018

Les actuacions seran gratuïtes i tindran lloc els divendres 13, 20 i 27 de juliol en la plaça del Poble a partir de les 22 hores

Paterna estrena aquest cap de setmana un cicle de concerts de jazz gratuïts, que durant tot el mes de juliol, amenitzaran la nit dels divendres en la plaça del Poble.

Tal com ha assenyalat la regidora de Cultura, Paqui Periche, “_amb aquestes actuacions musicals volem oferir una opció d'oci diferent a tots els paterners paterneres durant les nits d'estiu, al mateix temps que recuperem la plaça del Poble com a espai de trobada i gaudi_”.

A més la regidora ha destacat que “_tots els grups que actuaran estan liderats per cantants dones i valencianes, en una aposta per donar espai a artistes de la nostra terra_”.

El primer d'aquests concerts, tindrà lloc el divendres 13 de juliol a partir de les 22 h, i serà a càrrec de Cris Blasco, que amb el seu espectacle _La Chamana_, rendirà un sentit homenatge a la reconeguda artista Chavela Vargas. La cantant comptarà amb la companyia de Jaume Pedrós a la guitarra, Óscar Cuchillo al contrabaix i Sergio García a la trompeta.

 El divendres 20 serà el torn del quartet format per Arantxa Domínguez a la veu, Kontxi Lorente al piano, Ales Cesarini al contrabaix i Mariano Steimberg a la bateria.

Ester Andújar Quartet, posarà el fermall d'or al cicle de concerts amb la seua actuació el divendres 27, en la qual estarà acompanyada de Tico Porcar en la bateria, Lucho Aguilar en el contrabaix i Manuel Hamerlinck a la guitarra.